# data[].attributes.attachment_link.title
שיימינג: בריונות ברשת בקרב בני נוער - ד”ר אילן בוש 053-4877783

# data[].attributes.attachment_link.description
בעידן הרשתות החברתיות, הבריונות הפכה לפומבית יותר ולחסרת רסן. בני נוער רבים חשים בושה, השפלה קשה וחווים טראומה שמותירה בהם צלקות נפשיות, ואלו מערערות את הערך העצמי. מהי תופעת השיימינג? מאלו נורות אדומות אסור להתעלם? ומהם נושאי התקיפות הנפוצים ביותר?

# data[].attributes.body
https://gadalta.org.il/cyberbullying-help-heb/

# data[].attributes.attachment_link.readable_text
לעתים קשה לזהות את הבריונות ברשת, ולכן חשוב לדעת אילו סימנים לחפש וכיצד לעזור לילדכם להתמודד איתה.

כיצד לזהות בריונות ברשת

קשה לזהות בריונות ברשת, כיוון שרבים מהאנשים הצעירים שנפגעים ממנה אינם מבינים מה קורה בהתחלה. לפעמים הם חשים מבוכה ואינם רוצים לספר למורים או להורים. לעתים הם מפחדים שהמצב יחמיר אם מבוגר ינסה לעשות משהו, או חוששים לאבד את זכויות השימוש במחשב שלהם או בטלפון הנייד.

אם אתם חושבים שילדכם נפגע מבריונות ברשת, חפשו שינויים בחיי החברה שלו בבית הספר, באופן השימוש שלו בטכנולוגיה, ברגשותיו ובהתנהגותו. זכרו שאתם מכירים את ילדכם ואת התנהגותו הרגילה, גם אם קשה לכם לעמוד בקצב של הטכנולוגיות שבהן הוא משתמש והדרכים השונות שבהן עלולה להתרחש בריונות ברשת. באפשרותכם להוריד ולהתקין מגוון אפליקציות המדווחות לכם בזמן אמת על תוכן פוגעני העולה תוך שימוש של ילדכם בפלאפון או במחשב.

הנה כמה סימני אזהרה לבריונות ברשת.

בית הספר וחיי החברה

ילדכם:

מסרב ללכת לבית הספר

מתחיל לקבל ציונים נמוכים מהרגיל

אינו רוצה לפגוש חברים

אינו רוצה להשתתף באף אחת מפעילויות הספורט או הפעילויות האחרות שנהג להשתתף בהן

נמנע מפגישות קבוצתיות.

שימוש בטכנולוגיה

ילדכם:

מוטרד במהלך הגלישה באינטרנט או אחריה

מבלה זמן רב יותר מהרגיל ברשת, או מסרב להשתמש במחשב או בסמארטפון לגמרי

מפסיק את מעשיו במחשב כשאתם עוברים לידו.

רגשות והתנהגות

ילדכם:

מצוברח יותר מהרגיל

חווה שינויים ניכרים בהתנהגות, בהרגלי השינה או בתיאבון

כועס יותר מהרגיל בבית

מרגיש חולה או מתלונן על כאבי ראש או כאבי בטן תכופים.

אם אתם חוששים שילדכם הוא זה שפוגע בילדים אחרים, הסבירו לו כיצד להיות משתמש דיגיטלי אחראי וכיצד להתייחס בכבוד לאנשים אחרים ברשת. קשה להכיר בכך שילדכם הוא זה שמתנהג באופן פוגע, אך חשוב שתנקטו פעולה כדי שיפסיק.

לעזור לילדים ולמתבגרים להתמודד עם בריונות ברשת

ילדים ומתבגרים שנפגעים מבריונות ברשת צריכים להרגיש שיש להם כוח לעשות צעדים לפתרון הבעיה. הנה שישה צעדים שיעזרו לילדכם להיפטר מבריון ברשת. עברו עם ילדכם על הצעדים האלה ודווחו על מקרים של בריונות ברשת בעת הצורך. התמיכה שלכם יכולה לשנות את הכל, כיוון שחלק מהמתבגרים מרגישים מותשים מדי נפשית מכדי לדווח על התקריות בעצמם.

1. חסמו או מחקו את האדם שמתנהג בבריונות
כדי לעצור אדם שמשתתף בבריונות רשת ולמנוע ממנו לפרסם או להעלות תוכן פוגעני, מומלץ להסיר אותו מרשימת החברים ולחסום אותו ("בלוק").

אם הבריונות מתרחשת שוב באמצעות סמסים, וואטסאפ או שיחות טלפון, בקשו מספק הרשת, אם אפשר, לנטר את השיחות או ההודעות. במקרה הצורך, ספק השירות יכול ליצור קשר עם השולח, כיוון שמחזיקי הטלפונים מפרים את הסכמי השימוש מול החברה כשהם משתמשים בטלפון לאיום ולהפחדה. במקרים חמורים, אפשר לשנות את מספר הטלפון.

2. שמרו את העדויות לבריונות
צלמו את המסך ושמרו כל הודעה פוגענית. השתמשו במקש Print Screen במקלדת המחשב. אפשר לצלם את המסך גם בטלפונים סלולריים.

3. ספרו למישהו
ילדכם ירגיש פחות מבודד אם יספר כיצד הוא מרגיש להורה, לאח גדול, לקרוב משפחה, או לחבר קרוב מהר ככל האפשר.

4. דווחו על ההתעללות
אפשר לדווח על בריונות ברשת למנהלי האתר באמצעות לחיצה על הקישור "דווחו על שימוש פוגעני" (report abuse) באתר. האתר יסיר את התוכן הפוגעני, אבל זה עלול לקחת זמן מה. אם התוכן אינו מוסר בתוך 48 שעות, אפשר לשלוח תלונה ל איגוד האינטרנט הישראלי.

אם מישהו איים על ילדכם, עליכם לדווח על כך למשטרה. אם ילדכם נמצא בסכנה מיידית, עליכם להתקשר למשטרה. דיווח על ההתעללות יכול להוביל להשלכות על האדם הפוגע. שבו עם ילדכם והתבוננו יחד באתרי הרשתות החברתיות, כדי לוודא שהוא יודע כיצד לדווח על התעללות.

5. החזירו לעצמכם את השליטה
ילדכם ירגיש בטוח יותר אם יחזיר לעצמו את השליטה בסיטואציה הפוגענית. חלק גדול מהחזרת השליטה הוא דיווח על ההתעללות, בלי לנקום בחזרה או להגיב באגרסיביות לפוגע. למעשה, עדיף שילדכם לא ייצור קשר עם הפוגע בכלל. אם ינסה לנקום או אפילו יגיד לפוגע להפסיק, מעשי הבריונות עלולים להחמיר.

6. מחקו את ההודעה הפוגענית
אחרי צילום המסך ושמירת העדות לבריונות, מחקו את ההודעה או הפוסט. אל תעבירו אותה, תפרסמו אותה מחדש, תצייצו אותה מחדש או תשלחו אותה לאנשים אחרים בשום אופן, כיוון שגם הם עלולים להעביר אותה.

לעזור לילדים שנפגעו מבריונות ברשת

לא תמיד יוכל ילדכם לפתור את בעיות הבריונות ברשת בעצמו. אם אתם מודאגים, חשוב שתתערבו במצב. תמיכתכם חיונית לרווחתו של ילדכם. הנה כמה דרכים להציע עזרה ותמיכה נפשית פרקטיות ומיידיות:

הקשיבו לילדכם. התערבות מהירה מדי לצורך תיקון הבעיה עלולה להחמיר את המצב, ולכן היו רגישים לצרכיו של הילד.

אמרו לו שתעזרו אם ירצה בכך, ושהמצב ישתפר אם יציף את הבעיה.

אם עליכם לערב את בית הספר, ודאו שילדכם יודע על כך ויכול להשתתף בתהליך. כדאי שיידע שביכולתו לפנות למורה אם הוא חושב שמישהו מבית הספר מעורב במעשי הבריונות.

הישארו רגועים ואל תתפתו לאסור על ילדכם להשתמש באינטרנט או בטלפון הסלולרי. איסור גישה לרשת עלול לגרום לו שלא לרצות לשתף את בעיותיו באינטרנט.

פנו לקבלת עזרה מקצועית אם ילדכם נראה מוטרד או מכונס יותר מהרגיל. אפשר להתקשר לאחד מקווי הייעוץ לבני נוער.

© raisingchildren.net.au, המידע תורגם ונערך באישור האתר Raising Children Network

# data[].attributes.attachment_link.title
בריונות ברשת: כיצד לזהות את הסימנים ולעזור לילדכם - איך גדלת

# data[].attributes.attachment_link.description
לעתים קשה לזהות את הבריונות ברשת, ולכן חשוב לדעת אילו סימנים לחפש וכיצד לעזור לילדכם להתמודד איתה. קשה לזהות בריונות ברשת, כיוון שרבים מהאנשים הצעירים שנפגעים ממנה אינם מבינים מה קורה בהתחלה. לפעמים הם חשים מבוכה ואינם רוצים לספר למורים או להורים.

# data[].attributes.body
https://m.ynet.co.il/Articles/5577881

# data[].attributes.attachment_link.readable_text
הילדים חוזרים לספסל הלימודים ואיתם המכשירים שלהם: סמארטפונים, טאבלטים, לפעמים גם מחשבים ניידים. וזה אומר גם חזרה לדואר האלקטרוני, לקבוצות ה וואטסאפ הכיתתיות ולרשתות החברתיות. מה שמזכיר לנו את הסכנות האורבות לילדים ואת הצורך לעזור להם להתמודד איתן.

טאפאן גוהל, המנהל האזורי של חברת אבטחת המידע הבריטית סופוס, אומר שסכנות הרשת הופכות חמורות יותר כשמדובר בילדים: "ילדים ממהרים לשתף מידע ומתקשים לזהות הודעות מזויפות, הם מהירים יותר להקליק על קישורים מסוכנים או לנסות להוריד משחקים פופולריים מזויפים. בנוסף, הם חשופים לסכנות כגון פורנוגרפיה, אלימות, סמים, בריונות דיגיטלית או תכנים פוגעניים אחרים. ואם לא די בזה, אז עבריינים למדו לפתות ילדים למסור את פרטי האשראי של ההורים".

לדברי אורנה היילינגר, מנהלת "נטיקה - כלים להתנהלות חברתית ברשת" של איגוד האינטרנט הישראלי, "הדרך הטובה ביותר היא שילוב בין תקשורת טובה עם הילדים והדרכה כיצד להיזהר. ניתן להסתייע באמצעי בקרת הורים, אולם אלה לא יכולים להחליף את החינוך והשיח הפתוח עם הילד, ולא יכולים להגן על הילד בכל אחת מהסיטואציות".

יריב פאר, מנכ"ל חברת סינון התכנים אינטרנט רימון, מדבר על נוכחות הורית במרחב הדיגיטלי: "יש לנו, ההורים, חשיבות גבוהה ביותר להיות נוכחים גם בעולם הווירטואלי של הילדים, גם אם אנחנו לא שולטים בכל האפליקציות והתוכנות. זה בסדר ואפילו הכרחי לדבר עם הילדים איפה הם גולשים, לבקש מהם להראות לנו את האפליקציות ולא לפחד מהפער הטכנולוגי. הילדים ישמחו לשתף אתכם ולהראות לכם מה הם עושים".

בחברת אבטחת המידע ESET ישראל מזהירים במיוחד מפני נסיונות הדיוג (phishing) שמציפים את הרשת. בהרבה מקרים מדובר בהודעה שנראית רשמית, במטרה לאמת פרטים כביכול, אבל לחיצה על הקישור מובילה למלכודת של גניבת פרטי זיהוי במקרה הטוב או השתלטות על הטלפון במקרה הרע. ילדים ומבוגרים גם יחד עלולים ליפול בפח.

לפני שאתם תופסים את הילדים לשיחה, הנה רשימת העצות המלאה:

* זמני מסך: הגדירו מראש שעות ללא מסך, למשל לפני שהולכים לישון, ומקומות ללא מסך, למשל שולחן האוכל. זכרו - הגבלת השעות ללא מסך חלות גם עלינו. בזמנים האלה כל הטלפונים מונחים בפינת הטעינה המשפחתית.

* לא פוגעים ולא נפגעים: בכל הפעילות הקבוצתית והחברתית ברשת, לעולם לא אומרים דברים פוגעים כלפי חברים ושותפי שיח. אם מישהו פוגע בהם, מתנתקים ממנו. הרשת היא מקום שאינו מתאים לסגירת חשבונות.

* רק דברים טובים: ילדים מרגישים היטב כשמשהו לא מתאים קורה, למשל כשהם מקבלים פניות שגורמות להם חוסר נוחות. במקרים כאלה הם צריכים להרגיש בטוחים לנתק מגע וגם לעדכן את ההורים.

* הסכם תקשורת משפחתי: איגוד האינטרנט הישראלי ממליץ להורים וילדים לחתום על הסכם שכזה והוא אף הכין נוסח שמותאם לגילים שונים.

* חשוב לא להפחיד את הילדים, אבל כן להגיד להם שעלולים להיות כאלה שיבקשו לפגוע בהם ולכן הם צריכים להיות זהירים מאוד. ההורים הם הכתובת הראשונה לכל חשש. אנחנו רוצים לעזור ולא להעניש על התנהגות לא נכונה.

* רק חברים בחיים הם חברים ברשת. את מי שלא מכירים באמת, לא מאשרים כחבר ברשת, גם אם יש כביכול חברים משותפים. הנחו את הילדים לעבור על רשימת החברים שלהם כדי לוודא שהם מכירים את כולם. את מי שלא מכירים - למחוק מיד.

* לא עוזבים את המחשב או את הסמארטפון לבד. יש חברים שעלולים לנצל את זה למתיחות לא מצחיקות, אבל מישהו עלול לעשות בזה שימוש ממש רע. אם חייבים להתרחק, נועלים את המסך ומבטיחים שהופעלה סיסמה ו/או אמצעי אחר לצורך כניסה מחדש.

* הנחו את הילדים להגביל את הפוסטים שלהם לחברים בלבד, כך גם עם רשימת אנשי הקשר והתמונות. בין "החברים של החברים" שלהם עלולים להיות אנשים שהם לא רוצים שיראו את זה.

* אנשים אוהבים לשתף ולכן כל מה שאתם משתפים עלול להגיע בסופו של דבר לאנשים שלא רציתם, גם אם שלחתם רק לחבר מסוים או לקבוצה סגורה. אז גם לא ניתן למחוק את זה יותר. חשבו לפני כל שיתוף אם מדובר בתמונה או אמירה שאתם רוצים שתישאר לנצח ברשת.

* הנחו את הילדים לא לשתף אף פעם מספרי טלפון, שם של בית הספר, כתובת מגורים, כתובת דואר אלקטרוני וגם לא פרטי כרטיסי אשראי של ההורים, שמות משתמש וסיסמאות לספוטיפיי, נטפליקס וכדומה. מישהו עלול לעשות באלה שימוש לרעה.

* בקשו מילדיכם לא לתייג אנשים אחרים ולא להסכים שיתייגו אותם. התיוג מאפשר הרבה פעמים לעקוף הגבלות פרטיות ברשת ולהגיע למידע פרטי.

* לא להקליק על קישורים, פשוט לא. גם קישורים שנראים תמימים עלולים להוביל לנסיונות דיוג או ריגול. אם השולח הוא חבר - צריך לוודא איתו קודם מה הוא שלח. אם השולח הוא חברה או אתר - נכנסים לאתר כדי לברר במה מדובר. לינקים מצ'אטים של משחקים הם מסוכנים במיוחד.

* סיסמאות הן לא משחק ילדים. החליפו את הסיסמאות לסיסמאות קשות. צרו סיסמה נפרדת לכל אפליקציה או אתר. אל תשתפו סיסמאות עם איש. יש אפליקציות שעוזרות לנהל ולזכור את הסיסמאות.

* בטלפון לא מספיקה סיסמה: כדאי להשתמש ביכולות נעילה נוספות שמציע המכשיר, למשל באמצעות טביעת אצבע או זיהוי פנים.

* הורדות עלולות להיות מסוכנות: יש להוריד אפליקציות ותוכנות רק מאתרים רשמיים ומוכרים. הורדה ממקומות אחרים עלולה להוביל לסכנות, וירוסים, אפליקציות ריגול והשתלטות על החשבונות שלכם. יש להיזהר במיוחד בניסיונות הורדת גרסאות חדשות או בטא של משחקי מחשב, שם אורבות סכנות.

* לפעמים בעת הצטרפות לקבוצה הילדים יתבקשו להוריד קובץ למחשב. אז לא - לא להסכים להוריד שום דבר.

* כדי להיות בטוחים ששום דבר לא חודר לטלפון או המחשב של הילדים, אפשר להתקין תוכנת אבטחה.

* התקינו תוכנת סינון על מספר הטלפון של הילדים (באמצעות חברת הסלולר), הגדירו בקרת הורים ביוטיוב ובחנות האפליקציות.

* הגבילו את זמן המחשב של הילדים עם טיימר שמכבה את פעילות המחשב לאחר פרק זמן שקבעתם ביחד עם הילדים. הזמן המומלץ: שעה עד שעה וחצי ביום.

* המחשבים בבית הספר משותפים לכולם ולכן אינם בטוחים. הילדים צריכים להימנע מלמלא באמצעותם פרטים אישיים וגם לא להשתמש בהם לשימוש ברשתות חברתיות. ביציאה מהמחשב עליהם למחוק כל מידע שנשאר שם.

# data[].attributes.attachment_link.title
מדריך: כך תגנו על הילדים במרחב הדיגיטלי

# data[].attributes.attachment_link.description
הילדים חוזרים לספסל הלימודים ואיתם המכשירים שלהם: סמארטפונים, טאבלטים, לפעמים גם מחשבים ניידים. וזה אומר גם חזרה לדואר האלקטרוני, לקבוצות ה וואטסאפ הכיתתיות ולרשתות החברתיות. מה שמזכיר לנו את הסכנות האורבות לילדים ואת הצורך לעזור להם להתמודד איתן.